
UŽSAKOVO UŽDUOTIS (TECHNINĖ SPECIFIKACIJA)

Darbai pagal parengtą Paprastojo remonto aprašą:
Kultūros paskirties pastato, Didžioji vandens g. 2, Klaipėda, patalpų paprastojo remonto aprašas (toliau – Aprašas).
Sutarties vykdymo reikalavimai:
1) Rangovo dokumentai pateikiami skaitmeniniu formatu, o teisės aktų numatytais atvejais ir (ar) Užsakovo prašymu – ir popierine forma. Rangovas privalo pateikti Užsakovui įrenginių ir gaminių naudojimo instrukcijas lietuvių kalba. Rangovas turi įvykdyti Užsakovo ar Užsakovo nurodyto personalo mokymus dėl visų valdomų objekto sistemų ir kt. mokymus.
2) Rangovas turi pateikti Užsakovui Sutarties kainos (įkainių) detalizacijos žiniaraščius ne vėliau kaip per 1 mėn. nuo Sutarties įsigaliojimo dienos.
3) [bookmark: _Hlk237187321]Rangovas turi pateikti Užsakovui grafiką, kuriame numatyti kalendoriniais metais mėnesiais ir ketvirčiais suskirstytus vykdomus darbus, darbų vykdymo eiliškumą ir tarpusavio priklausomybę, laikydamasis darbų galutinio termino (dalių galutinių terminų), ne vėliau kaip per 10 d. d. nuo Sutarties įsigaliojimo dienos.
4) Nuo sezono priklausantys teritorijos atstatymo į buvusią padėtį darbai gali būti atlikti po statybos užbaigimo.
5) Užsakovas privalo išnagrinėti Rangovo pirmą kartą pateiktą Rangovo dokumentą kaip galima greičiau, bet ne ilgiau nei per 10 darbo dienų.
6) Mokėjimai Rangovui už atliktus darbus atliekami periodiškai, ne dažniau kaip vieną kartą per mėnesį, ne vėliau kaip per 30 kalendorinių dienų, pateikus dokumentus, patvirtinančius atliktus darbus (sąskaitą faktūrą, Šalių pasirašytą atliktų darbų priėmimo–perdavimo aktą).
7) Statybvietės ribos – Apraše nurodyta darbų zona. Statybvietė perduodama per 1 mėnesį nuo sutarties įsigaliojimo dienos. Rangovas atsakingas už statybvietės, laikinų privažiavimo kelių įsirengimą statybos laikotarpiu, statybos darbų organizavimo plano su eismo organizavimo schemomis parengimą ir derinimą nustatyta tvarka, leidimų eismo uždarymui ar ribojimui gavimą, užtikrinant patekimą į savininkų ar naudotojų teritorijas. 
8) Informacinis stendas Rangovo turi būti įrengiamas pagal galiojančių teisės aktų reikalavimus.
9) Taip pat Rangovas turi įrengti informacinius stendus Statybvietėje pagal parengtus maketus. Turi būti įvertintas 1 vienetas. Reikalavimai: dydis ir dizainas nurodomas Užsakovo po Sutarties pasirašymo.
10) Energijos (elektros), vandens tiekimo, šildymo tiekimo ir kt. laikinus tinklus Rangovas įrengia pats savo sąskaita. Už energiją (elektrą), vandens tiekimą, šildymo tiekimą ir kt. paslaugas moka Rangovas.
11) Rangovas turi įrengti laikiną patalpą gamybiniams pasitarimams. Rangovas turi užtikrinti gamybinių pasitarimų protokolavimą. Rangovas privalo netrukdyti dirbti specialistams, atliekantiems darbus, vykdantiems techninę priežiūrą, statytojo atstovams bei atsižvelgti į jų teikiamas pastabas ir teisėtus reikalavimus. Darbų vykdymo metu privaloma laikytis darbo saugos reikalavimų, užtikrinti saugumą žmonių sveikatai ir aplinkai, nepažeisti trečiųjų asmenų interesų.
12) Rangovas turi iš anksto suderinti su Užsakovu pastato vizualiai matomų medžiagų pavyzdžius.
13) Bandymai atliekami pagal teisės aktų, Aprašo ir įrenginių gamintojo reikalavimus.
14) [bookmark: _Hlk226030718][bookmark: _Hlk116933857][bookmark: _Hlk167448205]Į Rangovo darbų apimtį taip pat įeina: technologinių inžinerinių sistemų ir statinio inžinerinių sistemų išbandymas su ataskaitų pateikimu ir naudotojo personalo apmokymas, tame tarpe ir inžinerinių tinklų TV apžiūra ir ataskaitų pateikimas; triukšmo, mikroklimato ir apšvietimo matavimų atlikimas; energetikos įrenginių pastate išbandymo aktai; statybinių medžiagų, gaminių, paslėptų darbų kokybės tyrimai (rangovo savikontrolė), pateikiant Statytojui (jo atstovui) ataskaitas; nekilnojamojo daikto kadastro duomenų bylų parengimas/patikslinimas/papildymas/taisymas su kadastro tvarkytojo išankstine patikra ir suderinimas su VĮ Registro centru (pateikti PDF ir DWG formatu); statinio (dalies) ekspertizės paslaugos užsakymas ir apmokėjimas dėl deklaracijų apie statybos užbaigimą tvirtinimo; visa reikalinga išpildomoji dokumentacija objekto pridavimui įteisinti; visos reikalingos dokumentacijos pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ sukomplektavimas ir pateikimas Užsakovui.
15) Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (toliau – Tvarkos aprašas) nustatytų kriterijų taikymas:
[bookmark: _Hlk157606531]15)1) pagal Tvarkos aprašo 2 priedo XII skyriaus 151.1 p.: Rangovas įsipareigoja paprastojo remonto darbams naudoti statybines medžiagas atitinkančias minimalius aplinkos apsaugos kriterijus (XIII skyrius „Statybinės medžiagos“) ir kitus su paprastojo remonto darbais susijus produktus atitinkančius jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“). Visos statybinės medžiagos ir kiti su Aprašu susiję produktai iki darbų vykdymo pradžios turi būti suderinti su Užsakovu ir techniniu prižiūrėtoju. Rangovas pateikia Užsakovui ir techniniam prižiūrėtojui medžiagų ir produktų atitiktį aplinkos apsaugos kriterijams pagrindžiančius dokumentus tų statybos darbų sutarties vykdymo metu. Pateikiami dokumentai nurodyti Tvarkos aprašo 9 p. arba Viešųjų pirkimų tarnybos parengtame dokumente „“. Užsakovui nustačius, kad Rangovas nesilaiko šiame papunktyje nurodyto įsipareigojimo, Rangovas privalo sumokėti Užsakovui sutarties sąlygose nurodytą baudą ir neatitikimai turi būti ištaisyti. 
15)2) pagal Tvarkos aprašo 151.2 p.: jeigu paprastojo remonto darbams atlikti sutarties vykdymo metu naudojama (mažoji) statybinė technika, kurios galia yra mažesnė kaip 45 kW, tokiu atveju Rangovas gali naudoti tik tokią (mažąją) statybinę techniką (< 45 kW galios), kuri varoma elektra arba atitinka V etapo vidaus degimo variklių tipo reikalavimus, nustatytus Reglamentu (ES) 2016/1628. Ne vėliau kaip iki darbų vykdymo pradžios Rangovas turi pateikti Užsakovui (mažosios) statybinės technikos, kurios galia yra mažesnė kaip 45 kW, kuri bus naudojama darbams atlikti, sąrašą ir dokumentus, įrodančius, kad (mažoji) statybinė technika tenkina nustatytą reikalavimą. Pateikiami dokumentai nurodyti Tvarkos aprašo 9 p. arba Viešųjų pirkimų tarnybos parengtame dokumente „“. Jeigu vykdant paprastojo remonto darbus (mažoji) statybinė technika iki 45 kW galios nėra naudojama, tokiu atveju šis reikalavimas netaikomas. Užsakovui nustačius, kad Rangovas nesilaiko šiame papunktyje nurodyto įsipareigojimo, Rangovas privalo sumokėti Užsakovui sutarties sąlygose nurodytą baudą ir neatitikimai turi būti ištaisyti. 
16) Užbaigus rangos darbus visa rangos metu pažeista (-i) / sugadinta (-i) infrastruktūra, inžineriniai tinklai, želdiniai ir kt. objektai/elementai privalo būti Rangovo atstatyti į buvusią padėtį.
17) Rangovas turi paskirti asmenį atsakingą už energetinį ūkį iki objekto pridavimo.
18) [bookmark: _Hlk149220734]Užsakovui suteikus įgaliojimą teikti prašymą į el. sistemą „Infostatyba“ dėl objekto pripažinimo tinkamu naudoti ir registruoti deklaraciją apie statybos užbaigimą (rekomenduojame informuoti įgaliotus asmenis, įmones, kuriems suteikta teisė atlikti būtinus veiksmus „Infostatyboje“, užpildžius deklaraciją apie statybos užbaigimą, perduoti peržiūrai Turto valdymo skyriui (el. paštu ausra.ruliene@klaipeda.lt); statytojas - Klaipėdos miesto savivaldybė, kodas – 111100775), bei atlikti teisinę objekto registraciją Nekilnojamojo turto registre (NTR). Rangovas privalo įsivertinti išlaidas (apmokėjimus) už deklaraciją apie statybos užbaigimą, teikiant dokumentaciją per „Infostatybą“ el. sistemą ir už teisinę registraciją NTR (jos metu patiriamas visas išlaidas).
19) Rangovas privalo darbų vykdymo eigoje susidariusias atliekas tvarkyti laikantis visų galiojančių įstatymų, Klaipėdos miesto atliekų tvarkymo taisyklių, patvirtintų Klaipėdos miesto savivaldybės tarybos 2011-11-24 sprendimu Nr. T2-370.
20) Apibūdinant pirkimo objektą, Užsakovo užduotyje (techninėje specifikacijoje), Projekte (Apraše) ar kituose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“. Jeigu apibūdinant pirkimo objektą Užsakovo užduotyje (techninėje specifikacijoje), ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
21) Rangovas įsipareigoja Lietuvos Respublikos statybos įstatymo (toliau – Statybos įstatymas) 221 str. nustatyta tvarka (https://e-seimas.lrs.lt/portal/legalAct/lt/TAD/TAIS.26250/asr/) būti atsakingu už statybvietėje esančių asmenų indentifikavimą,  užtikrinant, kad visi statybvietėje esantys fiziniai asmenys turėtų kodus (kai jiems kodas negali būti suformuotas, – kode užšifruojamus duomenis pagrindžiančius dokumentus) arba identifikavimo priemonę ir jį (ją) pateiktų Statybos įstatymo 221 1 ir 2 dalyse nustatytais atvejais ir tvarka. Už šios pareigos nevykdymą Rangovas įsipareigoja atsakyti Statybos įstatymo ir Lietuvos Respublikos administracinių nusižengimų kodekso nustatyta tvarka. Šiuo užsakovo užduotyje numatomu įsipareigojimu išreiškiamas Užsakovo  įgaliojimas Rangovui pagal Statybos įstatymo 221 str.
22) Rangos darbų pabaigoje, Rangovas turi pateikti Rangovo vadovo ar jo įgalioto asmens pasirašytą laisvos formos deklaraciją, kuria patvirtinama, kad vykdant statybos darbus, buvo užtikrintas šių reikalavimų įvykdymas:
- patvirtinama, kad vykdant statybos darbus, statybvietėje buvo vykdomos priemonės, užtikrinančios racionalų vandens naudojimą, vandens apsaugą nuo teršimo;
- patvirtinama, kad vykdant statybos darbus, statybvietėje buvo išrūšiuojamos, laikinai laikomos ir tvarkomos atliekos, laikantis Statybinių atliekų tvarkymo taisyklėse nustatytų reikalavimų (7 p.);
- patvirtinama, kad vykdant statybos darbus statybinės atliekos statybvietėje buvo tvarkomos, laikantis Atliekų tvarkymo įstatymo 4 straipsnio 1 ir 2 dalių, Statybinių atliekų tvarkymo taisyklių ir vadovaujantis ES statybos ir griovimo atliekų tvarkymo protokolu, o apdorojant atliekas, vadovaujamasi Europos Komisijos informaciniu dokumentu apie atliekų apdorojimo geriausius prieinamus gamybos būdus;
- patvirtinama, kad vykdant statybos darbus, pasibaigus elektros ir elektroninės įrangos eksploatavimo laikui, ji buvo perduodama atliekų tvarkytojui pagal Atliekų tvarkymo įstatymo ir Atliekų tvarkymo taisyklių reikalavimus;
- patvirtinama, kad vykdant statybos darbus buvo laikomasi aplinkos apsaugą ir statybas reglamentuojančių įstatymų ir juos įgyvendinančių teisės aktų.
23) [bookmark: _Hlk167448222]Rangovas kartu su Rangovo atliktų darbų perdavimo Užsakovui aktu privalo pateikti garantinių įsipareigojimų įvykdymo užtikrinimą, kurio dydis numatytas Sutartyje. Jeigu Rangovas pateikia draudimo bendrovės laidavimo draudimo raštą, tai kartu su šiuo laidavimo draudimo raštu Rangovas turi pateikti ir mokestinio pavedimo kopiją, kad draudimo įmoka už išduotą laidavimo draudimo raštą yra sumokėta. 
24) Elektroninį statybos darbų žurnalą užsako Užsakovas, o Rangovas atsakingas už jo pildymą, jame numatytų duomenų ir dokumentų savalaikį įkėlimą, tvarkymą  bei saugojimą statybos darbų vykdymo metu. Po statybos darbų užbaigimo Rangovas privalo perduoti Užsakovui tvarkingai sukomplektuotą vykdomosios dokumentacijos rinkinį, įskaitant visus į elektroninį statybos darbų žurnalą įkeltus dokumentus (atitikties deklaracijas, sertifikatus, bandymų protokolus ir kitus su statybos darbais susijusius dokumentus). Dokumentacija turi būti tinkamai sukomplektuota, sunumeruota ir parengta perduoti Užsakovui. Elektroninis statybos darbų žurnalas turi būti pildomas vadovaujantis STR 1.06.01:2016 „Statybos darbai. Statinio statybos priežiūra“ 4 priedo reikalavimais.
25) [bookmark: _Hlk236990750]Rangovas, pasiūlęs taikyti darbo laiko apskaitos ir (ar) alkoholio kontrolės darbe sistemą, privalo visą darbų atlikimo laikotarpį užtikrinti sistemos veikimą, o jos sutrikimo atveju nedelsdamas informuoti Užsakovą ir pašalinti sutrikimą ir įsipareigoja visą darbų atlikimo laikotarpį įgyvendinti šiuos, su tuo susijusius, įsipareigojimus (netaikoma, jei pasiūlyme nebuvo nurodyta):
25)1) pasiūlęs taikyti darbo laiko apskaitos sistemą, Rangovas įsipareigoja per 1 mėnesį nuo statybvietės perdavimo Rangovui dienos, bet ne vėliau kaip iki statybos darbų pradžios: įrengti darbo laiko apskaitos sistemą statybvietėje, užtikrinančią statybos dalyvių buvimo statybvietėje laiko apskaitos duomenų, esamuoju laiku (online), prieinamumą Užsakovui; Užsakovui pateikti prisijungimo prie apskaitos sistemos duomenis (prisijungimo adresą, vartotojo vardą ir slaptažodį ir/ar pan.) Užsakovo nurodytiems asmenims, reikalingus statybos dalyvių buvimo statybvietėje laiko apskaitos duomenų esamuoju laiku (online) prieinamumui; užtikrinti galimybę Užsakovui apskaitos sistemoje susiformuoti ataskaitas bet kuriam laiko intervalui nuo statybos darbų pradžios. Ataskaitose turi matytis statybos dalyvių vardai, pavardės, pareigos, jų atstovaujamos įmonės pavadinimas, statusas (rangovas, subrangovas, statinio statybos techninis prižiūrėtojas, projektuotojas, užsakovas ar pan.), atėjimo, išėjimo laikai, praleistas laikas statybvietėje; užtikrinti, kad objekte nebūtų neapskaitytų darbuotojų. Rangovui neužtikrinant šio įsipareigojimo vykdymo, Rangovui taikoma Sutartyje numatyta atsakomybė už kiekvieną nustatytą pažeidimo atvejį;
25)2) pasiūlęs taikyti alkoholio kontrolės darbe sistemą, Rangovas įsipareigoja per 1 mėnesį nuo statybvietės perdavimo tiekėjui dienos, bet ne vėliau kaip iki statybos darbų pradžios: įrengti alkoholio kontrolės darbe sistemą statybvietėje, užtikrinančią statybos dalyvių statybvietėje alkoholio kontrolės duomenų, esamuoju laiku (online), prieinamumą Užsakovui; Užsakovui pateikti prisijungimo prie sistemos duomenis (prisijungimo adresą, vartotojo vardą ir slaptažodį ir/ar pan.) Užsakovo nurodytiems asmenims, reikalingus statybos dalyvių statybvietėje alkoholio kontrolės duomenų esamuoju laiku (online) prieinamumui; užtikrinti galimybę Užsakovui sistemoje susiformuoti ataskaitas bet kuriam laiko intervalui nuo statybos darbų pradžios. Ataskaitose turi matytis statybos dalyvių vardai, pavardės, pareigos, jų atstovaujamos įmonės pavadinimas, statusas (rangovas, subrangovas, statinio statybos techninis prižiūrėtojas, projektuotojas, užsakovas ar pan.), alkoholio kontrolės duomenys. Rangovui neužtikrinant šio įsipareigojimo vykdymo, Rangovui taikoma Sutartyje numatyta atsakomybė už kiekvieną nustatytą pažeidimo atvejį.
_____________


